Document ID: 32007R1073

KOMISSION ASETUS (EY) N:o 1073/2007,
annettu 19 päivänä syyskuuta 2007,
yhteisön alusten tonnikalan kalastuksen kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 26 artiklan 4 kohdan,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2007 21 päivänä joulukuuta 2006 annetussa neuvoston asetuksessa (EY) N:o 41/2007 (3) vahvistetaan se tonnikalan määrä, jonka yhteisön kalastusalukset voivat pyytää vuonna 2007 Atlantin valtamerellä pituuspiirin 45° läntistä pituutta itäpuolella sekä Välimerellä.
(2)
Yhteisen kalastuspolitiikan tavoitteena on kalastusalan pitkän aikavälin kannattavuus varmistamalla elävien vesiluonnonvarojen kestävä hyödyntäminen ennalta varautumisen periaatteen mukaisesti.
(3)
Komission käytettävissä olevat tiedot, jotka komission tarkastajat vahvistivat asianomaisiin jäsenvaltioihin tekemiensä tarkastuskäyntien aikana, osoittavat, että yhteisölle vuodeksi 2007 myönnetyt tonnikalan kalastusmahdollisuudet Atlantin valtamerellä pituuspiirin 45° läntistä pituutta itäpuolella sekä Välimerellä on katsottava kokonaan käytetyiksi.
(4)
Sen vuoksi komission on vahvistettava omasta aloitteestaan päivämäärä, jona yhteisön kiintiö katsotaan kokonaan käytetyksi, ja kiellettävä kyseisen tonnikalakannan kalastus kyseisestä päivästä alkaen. Lisäksi on tarpeen kieltää yhteisön aluksilta kyseisen kannan aluksella pitäminen, jälleenlaivaaminen ja purkaminen mainitun päivän jälkeen.
(5)
Tonnikalan kalastus ja sen aluksella pitäminen, jälleenlaivaaminen ja purkaminen on Italian ja Ranskan lipun alla purjehtivilta aluksilta jo kielletty Italian lipun alla purjehtivien alusten tonnikalan kalastuksen kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä 28 päivänä elokuuta 2007 annetulla komission asetuksella (EY) N:o 999/2007 (4) ja Ranskan lipun alla purjehtivien alusten tonnikalan kalastuksen kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä 11 päivänä syyskuuta 2007 annetulla komission asetuksella (EY) N:o 1048/2007 (5).
(6)
Kun otetaan huomioon komission saamat tiedot tonnikalan kalastusmahdollisuuksien täyttymisestä Atlantin valtamerellä pituuspiirin 45° läntistä pituutta itäpuolella sekä Välimerellä, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,
ON ANTANUT TÄMÄN ASETUKSEN:
1 artikla
Kiintiön täyttyminen
Jäsenvaltioiden lipun alla purjehtivien alusten tonnikalasaaliiden Atlantin valtamerellä pituuspiirin 45° läntistä pituutta itäpuolella sekä Välimerellä katsotaan täyttäneen yhteisölle myönnetyn kiintiön tämän asetuksen voimaantulopäivästä.
2 artikla
Kiellot
Kielletään Kyproksen, Kreikan, Espanjan, Maltan ja Portugalin lipun alla purjehtivien tai kyseisissä maissa rekisteröityneiden alusten tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä tämän asetuksen voimaantulopäivästä 31 päivään joulukuuta 2007 asti.
Kielletään kyseisiltä aluksilta kyseisenä aikana myös pyydetyn kannan aluksella pitäminen, jälleenlaivaaminen ja purkaminen.
3 artikla
Voimaantulo
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä syyskuuta 2007.

Labels: 6
20